गावाहाटी , सेप्तेम्बर 7 : दिनै , नगाव जिल्लायाव थानाय मार्च दानाव 11 बोसोरनि सासे उन्दै हिन्जावसाखौ हान्जा जिनाहारि खालामना बुथारनाय जाथायजों लोब्बा थानाय गुबै दायनिगिरि 19 बोसोरनि जाकिर हुसेनखौ थैनायनि साजा फोसावबाय । नगाव जिल्ला बिजिरसालिनि गाहाय मेजिसट्रेतआ जाथायजों लोब्बा थानाय जाकिर हुसेनजों लोगोसे सा 5 खौ माखासे फोरमान बिलाइफोर गैया होन्नानै दाय गैया होन्ना फोसावो आरो सा 2 गुबुन लोब्बा थानाया उन्दै होन्नानै होन्ना फोसावो । मख'नो गोनांदि , नगाव जिल्लानि धानुवाबेथि लालुं गामिनि 11 बोसोरनि हिन्जावसा 5 थाखोआव फरायफुनाय हिन्जावसाखौ न'खराव रावबो गैयैनि खाबुखौ लानानै 23 मार्चखालि हान्जा जिनाहारि खालामनानै अरजों सावनानै होदोंमोन । हिन्जावसाखौ गुवाहाटी देहा फाहामसालिआव ( GMCH ) लाबोदोंमोनब्लाबो गोब्राब जखम जानायनि जाहोनाव जोबथा हां बोनो गोनां जादोंमोन । 28 मार्च दानाव बाथाद्राबा पुलिस थानायव जाकिर हुसेन आरो सा 7 गुबुन गुबुन लोब्बा थानायफोरखौ नालिस ( FIR ) केस होनाय जादोंमोन । 
जिनाहारि खालामना बुथायनाय दायनिगिरिनो थैनायनि साजा